**תקנון עמותה - ויקימדיה ישראל 2021

קבלת חברים**

1. (א) מייסדי העמותה הנם חברים בה מיום רישום העמותה בפנקס העמותות.

(ב) אדם החפץ להיות חבר העמותה יגיש לועד בקשה בלשון זו:

"אני (שם, מען ומספר זהות) מבקש להיות חבר בעמותה (שם העמותה). מטרות העמותה ותקנונה ידועים לי. אם אתקבל כחבר בה, אני מתחייב לקיים את הוראות התקנון ואת החלטות האסיפה הכללית של העמותה."

(ג) ההחלטה בדבר קבלת המבקש כחבר העמותה או אי קבלתו נתונה בידי הועד; סירב הועד לקבל את המבקש, רשאי הוא לערור על הסירוב לפני האסיפה הכללית הקרובה.

(ד) חברים חדשים הרוצים להצטרף לעמותה ואשר לא תרמו בעבר לפרויקטים של קרן ויקימדיה ו/או לפרויקטים של תוכן חופשי יוכלו להצטרף לפעילות העמותה כעמיתים בלבד. היה וירצו להצטרף כחברים, ידון עניינם בישיבת ועד העמותה הבא לאחר הצטרפותם כעמיתים, ולאור פעילותם בעמותה.

(ה) סירב הועד לקבל את המבקש, רשאי הוא לערור על הסירוב לפני האסיפה הכללית הקרובה.

**זכויות וחובות של חבר**

2. (א) חבר העמותה זכאי להשתתף ולהצביע בכל אסיפה כללית ויהיה לו קול אחד בכל הצבעה; הוא זכאי לבחור ולהיבחר לועד או לועדת הבקורת.

 (ב) חבר העמותה זכאי להשתתף בפעולות העמותה וליהנות משירותיה.

 (ג) הועד, באישור האסיפה הכללית, רשאי לקבוע דמי חבר שתשלומם יהיה חובה על החברים.

 (ד) פקיעת החברות בעמותה אינה פוטרת מסילוק התשלומים שהגיעו לעמותה מן החבר ערב פקיעת חברותו בעד התקופה שעד לפקיעת חברותו.

 **פקיעת חברות**

3. (א) החברות בעמותה פוקעת –

(1) במות החבר, ובחבר שהוא תאגיד - בגמר פירוקו;

(2) בפרישתו מן העמותה; הודעת פרישה בכתב תינתן לועד שלושים יום מראש;

(3) בהוצאתו מן העמותה.

(ב) הועד רשאי, להחליט על הוצאת חבר מן העמותה מאחד הטעמים הבאים:

(1) החבר לא שילם לעמותה את המגיע לה ממנו;

(2) החבר לא קיים את הוראות התקנון או החלטה של האסיפה הכללית;

(3) החבר פועל בניגוד למטרות העמותה;

(ג) לא יוצא הועד חבר מן העמותה אלא לאחר שנתן לו הזדמנות נאותה להשמיע טענותיו לפניו, ולא יציע מהטעמים האמורים בתקנת משנה (ב)(1), (2) או (3) אלא לאחר שהתרה בחבר ונתן לו זמן סביר לתיקון המעוות.
 (ד) חבר העמותה שהוחלט להוציאו מן העמותה רשאי לערער על ההחלטה לפני האסיפה הכללית.

(ה) חבר עמותה שהוחלט על הוצאתו מהעמותה, למעט עקב אי-תשלום דמי חבר, יקבל הודעה על כך, כולל הסיבה בגינה הוחלט להוציאו, ובה יפורט מועד האסיפה הכללית בה הוא יכול לערער על החלטה זו, בהתאם לסעיף 3(ג).

 **מתן הודעות לחבר**

4.

(א) הודעות העמותה המיועדות לכלל חברי העמותה ישלחו ברשימת הדיוור האלקטרונית של העמותה או ברשימת דיוור אלקטרונית שתיוחד להודעות מסוג זה ויפורסמו גם באתר העמותה.

(ב) הזמנה, דרישה, התראה והודעה אחרת של העמותה לחבר יינתנו לו בכתב שיימסר לו ביד או יישלח בדואר רגיל אל מענו הרשום בפנקס החברים או יישלחו אליו באמצעות כתובת הדואר האלקטרוני שלו המופיעה בפנקס החברים; לפי בקשת החבר בכתב או באמצעות דואר אלקטרוני תשנה העמותה את מענו הרשום בפנקס החברים ו/או את כתובת הדואר האלקטרוני שלו.

סימן ב': האסיפה הכללית

 **זמן ומקום**

5. אסיפה כללית תתכנס בהתקיים אחד מהתנאים הבאים:

(א) פעם בשנה על-מנת לדון בעניינים שעל סדר היום, לשמוע דין-וחשבון מוועד העמותה ולשמוע דין וחשבון מוועדת הביקורת

(ב) על פי הודעות הוועד על קיום אספה כללית שלא מן המניין

(ג) על פי דרישה של הגוף המבקר

(ד) על פי דרישה של רבע מחברי העמותה

 **הזמנה**

6. אסיפה כללית תכונס על ידי הודעה שתינתן לכל חבר לפחות עשרה ימים מראש ותציין יום, שעה, מקום וסדר יום לאסיפה.

 **תפקידים של אסיפה כללית רגילה**

7. אסיפה כללית רגילה תשמע דינים וחשבונות על פעולות הועד ועל פעולות ועדת הבקורת, תדון בהם ובדין וחשבון הכספי שהגיש לה הועד, תחליט על אישורם, ותבחר בועד ובועדת הבקורת.

 **מנין**

8. (א) אסיפה כללית לא תיפתח אם לא נכחו לפחות רבע ממספר חברי העמותה; היה מנין זה נוכח בפתיחת האסיפה, רשאית היא להמשיך בדיוניה ולקבל החלטות אף אם פחת מספר הנוכחים.

 (ב) לא נתכנס המנין האמור תוך חצי שעה מהזמן הנקוב בהזמנה, יראו את האסיפה כנדחית ובאסיפה נדחית זו יהיו הנוכחים רשאים לדון ולהחליט, יהיה מספרם אשר יהיה.

 (ג) האסיפה הכללית של העמותה יכולה להתקיים באמצעות אמצעים אלקטרוניים, (כגון ועידת וידיאו או ועידה אינטרנטית), כאשר כל חברי האסיםה מסוגלים לראות ולשמוע האחד את השני בו זמנית. אסיפה אלקטרונית תכונס בהתאם לאמור בסעיפים 8 (א) ו- 8 (ב) לתקנון.
 (ד) חברי העמותה יוכלו להצביע באסיפה הכללית באמצעות העברת כתב הצבעה חתום מראש לועד העמותה המפרט את תאריך האסיפה ואת עמדת חבר העמותה על הנושאים שעל סדר היום.

(ד) חבר אשר נבצרה ממנו ההגעה לאסיפה יוכל לשלוח מראש כתב הצבעה, כתב ההצבעה יפרט את תאריך האסיפה ואת עמדות החבר לנושאים שעל סדר היום, ויועבר לוועד העמותה זמן סביר לפני האסיפה, בחתימת החבר.

(ה) חודש לפי הבחירות לוועד העמותה ולוועדת הביקורת, ימנה הוועד גוף בלתי תלוי שיוכל לקבוע את ההסדרים לצורך קיומן של הבחירות, לרבות קביעת מועדים להגשת מועמדות, דרכי ההצבעה, אמצעי ההצבעה וכל הסדר אחר הדרוש לקיומן של הבחירות.

**יושב ראש ומזכיר**

9. אספה כללית תבחר מבין חברי העמותה יושב ראש לישיבה שתפקידיו יהיו:

(א) מתן זכות הדיבור לחברים;

(ב) ניהול הצבעה;

(ג) ניהול סדר היום של הישיבה;

(ד) אישור בחתימתו את נכונות הפרוטוקול;

יושב הראש יבחר למשך ישיבת האסיפה הכללית וכהונתו תגמר עם סיומה.

 **החלטות**

10. החלטות האסיפה הכללית יתקבלו ברוב קולות של המצביעים, זולת אם החוק או תקנון זה דרשו רוב אחר לקבלתן; היו הקולות שקולים יראו את ההצעה כנדחית..

 **פרוטוקול**

11. מזכיר האסיפה הכללית ינהל את פרוטוקול האסיפה.

סימן ג': הועד

 **מספר החברים**

12. (א) מספר חברי הועד ייקבע בהחלטת האסיפה הכללית ולא יהיה פחות משנים.
 (ב) מספר חברי הועד יהיה אי-זוגי

 **תקופת הכהונה**

13. (א) הועד יכהן מהיבחרו באסיפה כללית ועד שאסיפה כללית אחרת תבחר ועד חדש; חבר הועד היוצא יכול להיבחר לועד החדש. היה ולא נתכנסה אספה כללית עד למועד סיום כהונת הוועד, יקבע הוועד הישן מועד לאספה כללית תוך 45 יום וימשיך לכהן כוועד עד לקיום אספה זו

 (ב) חבר הועד רשאי להתפטר בכל עת מכהונתו על ידי הודעה בכתב לוועד; חבר הועד יחדל לכהן אם הוכרז פסול דין או פושט רגל.

 **השלמת הועד**

14. (א) נתפנה מקומו של חבר הועד, רשאים הנותרים או הנותר למנות חבר אחר של העמותה לכהן כחבר הועד עד לאסיפה הכללית הקרובה; עד למינוי כזה רשאים הנותרים או הנותר להמשיך לפעול כועד.

 (ב) חבר הועד שנבצר ממנו למלא תפקידיו, רשאים הנותרים או הנותר למנות חבר העמותה למלא מקומו עד שישוב למלא תפקידיו.

 **ישיבות הועד**

15. הועד רשאי להסדיר בעצמו את מועד ישיבותיו, ההזמנה להן, המנין הדרוש בהן ודרך ניהולן.

 **החלטות**

16. החלטות הועד יתקבלו ברוב קולות המצביעים; היו הקולות שקולים ייראו ההצעה כאילו נדחתה; החלטות הוועד יכול שתתקבלנה גם ברשימת הדיוור או בשיחת ועידה טלפונית שכוללת את כל חברי הוועד.

 **פרוטוקול**

17. הועד ינהל פרוטוקול מישיבותיו והחלטותיו. פרוטוקול מתוך ישיבות פתוחות של הוועד יימסר לחברי העמותה באמצעות שיטות התקשורת המנויות בסימן א' סעיף 4.

**זכות הייצוג**

18. הועד מוסמך להסמיך שני אנשים או יותר לחתום בשם העמותה על מסמכים שיחייבו אותה ולבצע בשמה פעולות שהן בתחום סמכותו. כאשר לפחות אחד מהם הוא חבר הועד, והנוספים הינם: חברי ועד או אחד מבין בעלי התפקידים בעמותה שאינו חבר ועד. שתי החתימות יחדיו בכפוף להרכב החתימה שהוחלט על ידי הוועד, בצירוף חותם העמותה מחייבות את העמותה. הוועד ינהל ויפרסם תקנון המורה על הרכבי החתימות שאושרו.

סימן ד': ועדת הבקורת

**תחולת הוראות**

19. הוראות תקנות 12 עד 17, למעט סעיף 12(א), יחולו, בשינויים המחוייבים, גם על ועדת הבקורת.

סימן ה': סניפים

 **הקמת סניפים וארגונם**

20. העמותה רשאית, בהחלטת האסיפה הכללית, להקים סניפים ולקבוע את ארגונם ואת סדרי ניהול ענייניהם.

סימן ו': נכסים לאחר פירוק

21. פורקה העמותה ולאחר שנפרעו חובותיה במלואם נשארו נכסים, יועברו נכסים אלה לידי מוסד ציבורי אחר, בעלי מטרות דומות כמשמעותו בסעיף, 9(ב) לפקודת מס הכנסה, ולא יחולקו בין חבריה. נכסי העמותה והכנסותיה משמשים אך ורק למטרותיה וחלוקת רווחים או טובת הנאה בכל צורה שהיא, בין חבריה, אסורה.

 סימן ח': דמי חבר

26. דמי חבר של העמותה יקבעו על ידי ועד העמותה. דמי חבר

27. ועד העמותה יכול לקבוע הנחות לקבוצות אוכלוסייה מסוימות. הנחות סימן ח': גזבר העמותה

28. ועד העמותה יבחר גזבר לעמותה גזבר

29. גזבר העמותה יחזיק את פנקסי הצ'קים של העמותה ואת פנקסי הקבלות סמכויות
של העמותה.

 סימן ט': מזכיר העמותה

30. ועד העמותה יבחר מזכיר לעמותה. גזבר

31. מזכיר העמותה אחראי על כינוס אסיפות ועד העמותה והאסיפות סמכויות
הכלליות של העמותה בהתאם להוראות תקנון זה. המזכיר יכין את פרוטוקול
הדיונים, ואחראי על המצאת הפרוטוקולים לרשם העמותות.

32. מזכיר העמותה יחזיק את חותם העמותה. חותם

 סימן י': יו"ר ועד העמותה

33. ועד העמותה יבחר יו"ר לועד העמותה אשר יקבע את סדר היום בישיבות סמכויות
הועד.

 סימן י"א': נוכחות באסיפות ועד העמותה

34. ניתן להצביע בישיבות ועד העמותה באמצעות יפוי כח אשר יינתן לאחד אופן הצבעה
מחברי הועד, בו יצויינו נושאי ישיבת הועד לגביהם ניתן יפוי הכוח ועמדת
נותן יפוי הכוח בנושאים אלה.

35. חברי ועדת הביקורת יכולים לנכוח בכל ישיבות ועד העמותה. נוכחות באסיפת הועד

 סימן י"ב': שינוי סעיפים

36. סעיפים 22-27 אינם ניתנים לשינוי, אלא ברוב של 75% מחברי העמותה שינוי סעיפים

 סימן י"ג: מורשי חתימה

37. הועד ומוסמך להסמיך שני אשנים בדיוק לחתום בשם העמותה על מסמכים שיחייבו אותה ולבצע בשמה פעולות שהן בתחום סמכותו. כאשר לפחות אחד מהם הוא חבר הועד, והשני הוא חבר ועד או אחד מבין בעלי התפקידים בעמותה שאינו חבר ועד. שתי החתאחרי שהצלחתי לשבור שישיות של כוסות יין מזכוכית בחודשיים, כל פעם כשאני טיפה מתאמץ לנקות אותן,ימות יחדיו בצירוף חותם העמותה מחייבות את העמותה.